Нобэ
Кърым Республикэм и махуэщ. 1991 гъэм а щIыналъэм референдум щекIуэкIащ Кърымым и автономиер зэфIэгъэувэжыным теухуауэ. Абы кърикIуам ипкъ иткIэ Украинэм и Совет Нэхъыщхьэм 1991 гъэм мазаем и 12-м «Кърым Автоном Совет Социалист Республикэр къызэгъэпэщыжыным и IуэхукIэ» унафэр къищтащ.
1588 гъэм Урыс пащтыхь Фёдор Иван и къуэм Кремлым щригъэблэгъат Черкасскэхэ Темрыкъуэ и къуэ Мамсрыкъуэрэ Къамболэт и къуэ Къудэнэтрэ (зэкъуэш бынхэт).
1831 гъэм Бельгиер зэи зы къэралми и Iуэху хэмыIэбэным теухуа унафэ къащтащ.
1921 гъэм Бгырыс АССР-р къэунэхуащ.
1921 гъэм Дагъыстэн Республикэр къызэрагъэпэщащ.
1925 гъэм СССР-мрэ Япониемрэ дипломатие зэхущытыкIэ яку дэлъыным теухуа унафэм Пекин Iэ щыщIадзащ.
1944 гъэм Великий Новгород къалэр нэмыцэ-фашист зэрыпхъуакIуэ-хэм къыIэщIагъэкIыжащ. Ар бийм иIыгъащ махуэ 883-кIэ.
1958 гъэм автомобилым иIыгъ хуабжьагъыр къэзыгъэлъагъуэ япэ радархэр Лондон щагъэуващ.
Италием щыщ кинорежиссёр, США-м я «Оскар» саугъэтыр тхуэнейрэ зыхуагъэфэща Феллини Федерикэ къызэралъхурэ илъэс 96-рэ ирокъу.
Ветеранхэм я республикэ Советым щIалэгъуалэм ядэлэжьэнымкIэ и комиссэм и унафэщI, УФ-м и Журналистхэм я зэгухьэныгъэм хэт, КъБР-м и ЩIыхь тхылъыр зыхуагъэфэща Пщыбий СулътIан и ныбжьыр илъэс 84-рэ ирокъу.
Адыгэ Республикэм щIыхь зиIэ и журналист НапщIэкъуий Заур и ныбжьыр илъэс 80 ирокъу.
Совет, урысей политик, Тэтэрстаным и япэ президенту щыта Шаймиев Минтимер и ныбжьыр илъэс 79-рэ ирокъу.
Мэкъумэш щIэныгъэхэм я доктор, КъБКъМУ-м и профессор Елмэс Албий и ныбжьыр илъэс 77-рэ ирокъу.
Урысей актёр, режиссёр, фильм куэдым я сценарийхэр зытха, УФ-м и цIыхубэ артист Хотиненкэ Владимир и ныбжьыр илъэс 64-рэ ирокъу.
УэрэджыIакIуэ, УФ-м и цIыхубэ артисткэ Аллегровэ Иринэ къыщалъхуа махуэщ.
Философие щIэныгъэхэм я доктор, КъБКъУ-м и профессор КъуэщIысокъуэ Роберт и ныбжьыр илъэс 57-рэ ирокъу.
Дуней псом самбо бэнэкIэмкIэ тIэунейрэ и чемпион Алъхъо Сыхьэтбий и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс къыщесынущ. ЩIыIэр махуэм градуси 2 — 1, жэщым градуси 3 — 2 щыхъунущ.
